**PLA D’ACTUACIÓ**

**SARS-COV-2 (CORONAVIRUS)**

**Índex**

**1. INTRODUCCIÓ**

**2. OBJECTE DEL PROCEDIMENT**

**3. ÀMBIT D’APLICACIÓ**

**4. COMUNICACIÓ DEL PLA D’ACTUACIÓ**

**5. HIGIENE DE LES ZONES DE TREBALL**

**6. REUNIONS I DESPLAÇAMENTS**

**7. VISITES**

**8. TRACTAMENT DE LES PERSONES TREBALLADORES AMB SíMPTOMES**

**9. COORDINACIÓ AMB LES EMPRESES EXTERNES**

**10. INFOGRAFIA – TÈCNICA DE RENTAT DE MANS (GENERALITAT DE CATALUNYA)**

**11. INFOGRAFIA – CORONAVIRUS (GESEME)**

1. **INTRODUCCIÓ**

Els coronavirus són una àmplia família de virus que normalment afecten només els animals. Alguns tenen la capacitat de transmetre's dels animals a les persones.

Produeixen quadres clínics que van des del refredat comú fins a malalties més greus, com ocorre amb el coronavirus que va causar la síndrome respiratòria aguda greu (SARS-CoV) i el coronavirus causant de la síndrome respiratòria d'Orient Mitjà (MERS-CoV).

El nou coronavirus es diu SARS-CoV-2, d'ara endavant coronavirus. La malaltia que causa el SARS-CoV-2 es diu COVID-19.

És un nou tipus de coronavirus que pot afectar les persones i s'ha detectat per primera vegada al desembre de 2019 a la ciutat de Wuhan, província de Hubei, a la Xina.

Actualment les zones de risc geogràfiques són la Xina continental, Singapur, Hong Kong, el Japó, Corea del Sud, l'Iran i Itàlia (regions de Llombardia, Vèneto, Emília-Romanya i Piemont). Segons l'evolució de la situació, les zones de risc poden anar variant.

Els símptomes del coronavirus són els següents:

**1.** Tos.

**2.** Febre.

**3.** Dificultat per respirar (dispnea).

La Comissió Europea no ha adoptat cap mesura addicional en relació als controls oficials que es realitzen sobre les diferents mercaderies d'ús o consum humà procedents de les zones on hi ha transmissió sostinguda. Per tant, de moment es continuaran aplicant les mateixes recomanacions que fins ara, no existint cap restricció ni recomanació específica relativa al moviment de mercaderies.

1. **OBJECTE DEL PROCEDIMENT**

L'objecte d'aquest pla és detallar mesures preventives d'actuació enfront de l'exposició del SARS-CoV-2 per part del personal de la de UNIÓ DE FEDERACIONS ESPORTIVES DE CATALUNYA, seguint les indicacions del Ministeri de Sanitat al "Procediment d’actuació per als serveis de prevenció de riscos laborals enfront de l'exposició al nou coronavirus (SARS-COV-2)".

Els principals objectius d'aquest Pla d'Actuació són:

**1.** Minimitzar els possibles contagis del personal de la UNIÓ DE FEDERACIONS ESPORTIVES DE CATALUNYA i empreses col·laboradores.

**2.** Garantir la continuïtat de les activitats de la UNIÓ DE FEDERACIONS ESPORTIVES DE CATALUNYA, mantenint els nivells de seguretat i qualitat de servei.

1. **ÀMBIT D’APLICACIÓ**

Aquest document serà aplicable per a tot el personal de la UNIÓ DE FEDERACIONS ESPORTIVES DE CATALUNYA en tots els seus centres de treball.

1. **COMUNICACIÓ DEL PLA D’ACTUACIÓ**

La UNIÓ DE FEDERACIONS ESPORTIVES DE CATALUNYA s'ha posat en contacte amb el seu Servei de Prevenció Aliè (**GESEME 1996 SL**) per informar-se de les mesures preventives a adoptar per a prevenir els contagis de coronavirus (SARS-COV-2).

La comunicació interna conté:

1. Mesures sanitàries de caràcter personal.

2. Pautes d'actuació en cas de presentar símptomes.

3. Divulgar dades sobre la localització i mitjans de contacte amb serveis mèdics d'atenció permanent.

4. En el cas que es produís un contagi, s'informaria sobre l'afectació del personal de la UNIÓ DE FEDERACIONS ESPORTIVES DE CATALUNYA

5. S'ha comunicat informació sobre el virus i les mesures preventives al personal a través dels següents mitjans i vies:

6. S'enviarà a tot el personal de la UNIÓ DE FEDERACIONS ESPORTIVES DE CATALUNYA, al més aviat possible, un comunicat amb les recomanacions que apliquen en aquest cas.

7. Se sol·licitarà la col·laboració de totes les persones treballadores de l’entitat a través de Direcció, per la millora dels sistemes de comunicació i informació, assegurant-se que disposen de l'accés a consultes, consells mèdics i recomanacions.

8. La millor manera d'estar informat de manera veraç i evitar rumors que només creen alarma entre la població, és la pàgina web del Ministeri de Sanitat creada a tal efecte (<https://www.mscbs.gob.es/profesionales/saludPublica/ccayes/alertasActual/nCov-China/home.htm>).

9. També hi ha informació a la pàgina web de la Organització Mundial de la Salut (<https://www.who.int/health-topics/coronavirus>).

10. També hi ha informació en l’àmbit de Catalunya a la pàgina web <https://treballiaferssocials.gencat.cat/web/.content/01departament/coronavirus/Recomanacions-CRL-sobre-SARS-COV-2-9-03-2020_maq.pdf>

1. **HIGIENE DE LES ZONES DE TREBALL**

**1.** A tots els banys es col·locarà un cartell, preferentment plastificat, en el qual s'explicarà la forma correcta d'higienitzar-se les mans segons indicacions de l'Organització Mundial de la Salut d'ara endavant OMS.

**2.**  La UNIÓ DE FEDERACIONS ESPORTIVES DE CATALUNYA comunicarà i sol·licitarà a les empreses prestadores del servei de neteja que posin especial atenció a les tasques d'higienització, sobretot, en aquelles superfícies que siguin de contacte, com les aixetes i els poms de les portes, taules i elements de les taules de treball, havent de comprovar que, en tot moment, es disposi de sabó i paper d'un sol ús en els banys.

**3.** De la mateixa manera s'atendrà la neteja de les zones comunes, especialment les manetes i els poms, així com les màquines de fitxatge, ascensors, impressores i altres dispositius d'ús col·lectiu.

**4.** Les taules hauran d'estar lliures de documentació, a fi de facilitar la neteja d'aquestes, així com dels teclats i ratolins.

**5.** La UNIÓ DE FEDERACIONS ESPORTIVES DE CATALUNYA, en cas necessari, posarà elements de neteja a disposició del personal (cotó, gel amb base d'alcohol o tovalloletes desinfectants, etc.) per facilitar la neteja dels equips d'ús compartit, com ara elements de comunicació i equips electrònics que requereixin de la seva manipulació i els elements dels vehicles d'empresa que hagin de ser manipulats (volants, emissores, palanques de canvi, fre de mà, etc.)

**6.** De manera progressiva, segons la disponibilitat del mercat, es col·locaran dispensadors d’hidró alcohol a totes les sales comuns de les instal·lacions de la UNIO DE FEDERACIONS ESPORTIVES DE CATALUNYA.

**7.** Es recomana ventilar sovint els llocs de treball i intentar evitar que el personal romangui en espais petits i sense ventilació amb altres persones durant períodes prolongats.

**8.** La UNIÓ DE FEDERACIONS ESPORTIVES DE CATALUNYA recomana al seu personal rentar-se les mans després de tossir o esternudar, tocar baranes, escales o accessoris que puguin haver tocat diferents persones.

**9.** LaUNIÓ DE FEDERACIONS ESPORTIVES DE CATALUNYA recomana al seu personal procurar no compartir ni els equips informàtics ni els telèfons fixes.

1. **REUNIONS I DESPLAÇAMENTS**

**1.** S’anul·laran o ajornaran els viatges a zones declarades com a Àrees amb transmissió comunitària (<https://www.mscbs.gob.es/profesionales/saludPublica/ccayes/alertasActual/nCov-China/areas.htm>)

**2.** Prioritzant sempre que sigui possible l’ús de mitjans informàtics, telemàtics, etc.

**3.** Es valorarà, per part de la unitat organitzadora, la possibilitat de limitar els esdeveniments d'empresa que requereixin d’una elevada concentració de persones.

**4.** Tanmateix es comunica que si s’ha de viatjar per motius personals a alguna d’aquestes Àrees, s’informi a la Direcció de la UNIÓ DE FEDERACIONS ESPORTIVES DE CATALUNYA, perquè es puguin establir les mesures preventives que s’escaiguin.

1. **VISITES**

**1.** En cas que sigui necessari,la UNIÓ DE FEDERACIONS ESPORTIVES DE CATALUNYA podrà suspendre totes les visites externes a les seves dependències de persones provinents de zones declarades pel Ministeri de Sanitat amb risc important de contagi.

**2.** Es denegarà l’entrada a persones alienes a la UNIÓ DE FEDERACIONS ESPORTIVES DE CATALUNYA que provinguin d’àrees amb transmissió comunitària, sempre que en tinguin coneixement.

1. **TRACTAMENT DEL PERSONAL AMB SÍMPTOMES**

La persona treballadora haurà de sol·licitar atenció mèdica al seu Centre d'Atenció Primària, al més aviat possible, si presenta els següents símptomes:

**1.** Tos

**2.** Febre.

**3.** Dificultat per respirar (dispnea).

En cas d’estar amb contacte amb persones infectades pel nou coronavirus SARS-CoV-2, es demana al personal de la UNIÓ DE FEDERACIONS ESPORTIVES DE CATALUNYA que ho comuniqui a l’empresa per poder prendre les mesures preventives necessàries cap a la resta del personal i empreses col·laboradores de la UNIÓ DE FEDERACIONS ESPORTIVES DE CATALUNYA

A més, si ha viatjat a alguna zona de risc o ha tingut contacte amb afectats haurà de trucar al **112** i indicar la seva simptomatologia per poder ser atès correctament.

Si s'està malalt d'aquesta patologia, es demana que romangui a casa, seguint les corresponents instruccions del personal sanitari pel qual ha estat atès.

Les formes d'actuació aquí descrites podran patir actualitzacions depenent de les actualitzacions de la pàgina web del Ministeri de Sanitat.

Davant del mínim dubte de possible infecció o període d’incubació, es recomana exercir sempre que sigui possible el teletreball. En el cas que aquesta possibilitat no sigui viable per la tipologia de funcions, contacti amb la Direcció del seu centre de treball per tal de trobar la millor solució.

1. **COORDINACIÓ AMB LES EMPRESES EXTERNES**

La UNIÓ DE FEDERACIONS ESPORTIVES DE CATALUNYA requerirà a les empreses externes que treballen a les seves dependències, a través de la Coordinació d’Activitats Empresarials, mitjançant correu electrònic, comunicació de les mesures adoptades amb el seu personal, atès que les citades mesures han de ser realitzades pels Serveis de Prevenció de cada empresa, segons les disposicions del Ministeri de Sanitat.

En aquest correu de sol·licitud s'inclourà el present Pla d'Actuació de la UNIÓ DE FEDERACIONS ESPORTIVES DE CATALUNYA enfront del Coronavirus perquè en tinguin coneixement i com a element de referència.

En funció de l'evolució de la malaltia, de les noves informacions i del possible grau de contagi del personal de la UNIÓ DE FEDERACIONS ESPORTIVES DE CATALUNYA, el nivell d'afectació als treballs, els resultats obtinguts i derivats de les mesures adoptades, entre la UNIÓ DE FEDERACIONS ESPORTIVES DE CATALUNYA i els seus clients s'estudiaran quines altres mesures extraordinàries seran necessàries d'implantar per a aconseguir els objectius indicats i, si cal, revisar aquest Pla per adequar-lo a una nova situació.

INFOGRAFIA GENERALITAT DE CATALUNYA

INFOGRAFIA GESEME COVID